... et piilume vaikselt plaate-parkette-seinavärve ja muud sarnast atribuutikat. Ja ohh, ma ütlen - ohhhh...  Paljud sõbrad-tuttavad on virisend oma värsketesse kortermaja-kodudesse kolides, et jama ikka, kui vannitoad-WC-d juba plaaditud ja seinad igal pool julgeks beezhiks värvitud. Et oleks ikka varem jaole saand, oleks kõik imekaunilt oma imelise maitse järgi saand sisustada!  Nomaitea. Mul on praeguseks hetkeks  tekkind tunne, et keegi võiks meie tulevase kodu julge beezhiga üle käia ja olekski üks mure jälle vähem:) Ma lihtsalt ei suuda otsustada. Ja siis, kui ma juba olen midagi otsustand, siis selgub, et see ei ole teostatav... No nt olin ma juba enne, kui vundamenti akati valama, täiesti kindel, et meie vannituba tuleb tumepruuni ja türkiisi kombinatsiooniga. A kui vannitoal olid juba ka seinad ja vaid üks väike katuseaken, siis selgus, et ruum ei ole ikkagi nii avar ja valgusküllane, et tumepruuni välja  kannataks... Okei. Nüüd olen siis välja mõelnd, et saagu valge või beezhi ja miskise rohelise kombinatsiooniga see vannituba tehtud. Rohelisi on kaalukausil kolm: oliivikas, pastelsem pistaatsia või ergas salat (siinkohal meenub mulle miski naljameil, mille kunagi sain, kus oli kirjeldet meeste ja naiste erinevusi. Seal oli selline lause ka, et mehe jaoks on aprikoos puuvili, mitte värv..:) Olen käinud läbi nii mõnedki plaadindusele spetsialiseerund poed ja salongid, aga pilt on ikka väga kurb. Neid minu peas  välja mõeldud rohelisi nagu eriti ei olegi... Ühtesid oliivikarva lahedaid plaate oleks saand kataloogi järgi Itaaljast tellida. A ma tahass ikka elusast peast ka neid plaate enne näha, kui kesteabmituruutmeetrit neid kaugelt maalt kohale tellin. Paistab, et siinmail on meinstriimiks ikka veel marmoriimitatsjooniga koleplaadid või vahemerelises stiilis oranzhid, kollakad, pruunikad plaadid. Midagi erksat ja lahedat on raske leida. No tegelt leidsin ühed aprikoosikarva lahedad matid plaadid ja nende juurde  sobivad põrandakad ka, vbla tellime need nüüd allkorruse vannarisse, kus teie, mu Kallid Külalised, akkate käima:) Sobib vä? Kuigi ma mõtsin sinna enne oopis midagi halliga teha. Eks ma veel vaatan ringi ja uurin elu ja vbla põikan ka päälinnas mõnda beenemasse paika sisse, a üldpilt on senini kurvastav veitsa.  Teine asi, mida mei suuda välja mõelda, on koridori-köögi plaadindus. Idee järgi peaks siis ühtmoodi plaadirida viima maja välisuksest meid kööki välja. Seega peaksid plaadid olema vastupidavad ja  sellises värvitoonis, mis sobiks paljude muude värvidega. Ehk siis selline rahulik taustavärv, eksole. Beezhi mai taha. Halli vist ka mitte. Valget ammugi mitte, ma olen liiga kaua eland valgete põrandaplaatide lummuses, et neid vihkama akata:) Et siis mis optsioonid meile veel jäävad? Jällegi see vahemereline oranzhikas-kollakas toon? Mhh, maitea... Mulle iseenesest meeldiks vbla malelauamustrit tumeda ja heledaga kompunnida, aga see on vist läbi maja plaadireaks liiga pretensioonikas. Elutoa parketiks  valisime sellise klassikalise sooja tammetooni ja köögiplaadid peavad sellega ka ju mätsima veel, jooksevad teised mitu ead meetrit kõrvuti... Noja lisaks peavad need põrandaplaadid mätsima ka köögi seinaplaatidega. Või vastupidi. Eks see oleneb sellest, kas enne on kana või muna:) Köögiplaate (neid pisemaid, 10x10 cm) on ka üsna piiratud värvigammas, aga seal mind ei häiriks isegi vist see julge beezh, peaasi, et oleks praktiline ja hästi puhastatav. Siit ka küsimus suurele ringile: kas köögis peaksid olema  matid v läikivad plaadid, kumbasid lihtsam puhastada ja kumbade pealt paprikakastmepritsmed vähem välja paistavad? Ja siis veel üks väga oluline küsimus suurele ringile. Olen seda viimase poole aasta jooksul pea kõikidelt värskelt kolinud või remonti teind sõpradelt küsind: kas on midagi, mida teeksite täna teisiti? Mõni loll valik, ebapraktiline lahendus vms. Olen üks suur silm!